Grunvaldes kauja

Grunvaldes kauja (), Tannenbergas () jeb Žalgires kauja () notika Vācu ordeņa valsts Prūsijas daļā starp Tannenbergas un Grīnfeldes () jeb Grunvaldes (), jeb Zaļģires vai Žalgires () ciemiem 1410. gada 15. jūlijā. Polijas karaļa Jagaiļa un Lietuvas dižkunigaiša Vītauta vadītais apvienotais Polijas Karalistes un Lietuvas dižkunigaitijas karaspēks sagrāva Vācu ordeņa spēkus. Kaujā krita Vācu ordeņa virsmestrs Ulrihs fon Jungingens un visa Vācu ordeņa bruņniecības elite.

1411. gadā Toruņā tika noslēgts pirmais Tornas miera līgums, nodrošinot Polijas-Lietuvas robežas un parādot, ka poļu-lietuviešu savienība ir vērā ņemams spēks visā Eiropā. Pēc šī miera līguma Lietuva atguva savā kontrolē Žemaitiju.

 Nosaukums 
Jagailis vietu, kur viņi cīnījušies ar krustnešiem, latīņu tekstā nosaucis par Grunenvelt (lejasvācu valodā — 'Zaļais lauks').Ekdahl S. Die Schlacht bei Tannenberg 1410: Quellenkritische Untersuchungen. Einführung und Quellenlage. — 175. lpp. — Berlin: Duncker & Humblot, 1982. — ISBN 3-428-05243-9. Vēlāka laika poļu hronisti to kļūdaini min kā Grunwald, kas augšvācu valodā nozīmēja zaļu mežu. 1446. gada Lietuvas baltkrieviskajā hronikā minēts arī nosaukums "Dubrovenskas kauja", pēc tuvākās pilsētas Dombruvnas vārda.Тарас, Анатолий Ефимович Грюнвальд, 15 июля 1410 г. — 70. lpp. — ФУАинформ, 2010. — ISBN 5-345-00656-3.

Latviski rakstītajos avotos vācu iespaidā līdz 20. gadsimta vidum kauju dēvēja par "kauju pie Tannenbergas", kā citi nosaukumi šai laikā lietoti "kauja pie Grunvaldes" (poļu variants) vai "kauja pie Zaļģires" (lietuviešu variants). Latvijas PSR laikā (kad Austrumprūsija jau bija sadalīta starp Poliju un PSRS) krievu historiogrāfijas iespaidā latviešu valodā ieviesās nosaukums "Grīnvaldes kauja" (), kaut gan Grīnfeldes () ciems pēc iekļaušanas Polijā jau bija pārdēvēts par Grunvaldi ().

 Atsauces 

 Ārējās saites 

Kategorija:Kaujas ar Lietuvas piedalīšanos
Kategorija:Lietuvas vēsture
Kategorija:Prūsija
Kategorija:Vācu ordenis
Kategorija:Polijas vēsture
Kategorija:Varmijas-Mazūrijas vojevodiste
Kategorija:Kaujas ar Polijas piedalīšanos